
З А П О В Е Д

№ РД-12-345
гр. Златарица 28.07.2020 г., 


	На основание чл. 44, ал. 2 от ЗМСМА, чл. 102, ал. 1 от Наредбата за реда за придобиване, управление и разпореждане с общинско имущество /НРПУРОИ/, във връзка с чл. 14, ал. 7, чл. 35, ал. 1 от Закона за общинската собственост, чл. 22, ал. 3 от Закона за водите, §12, т.2 от Преходни и заключителни разпоредби към Закона за изменение и допълнение на Закона за водите, чл.19, ал.1, ал.2, ал.3, ал.10, чл. 63, ал. 1 от НРПУРОИ, Решение № 663/31.08.2018 г., Решение № 73/30.04.2020 г.. и Решение № 113/30.06.2020 г.  на Общински съвет Златарица

Н А Р Е Ж Д А М:


	1. Да се проведе публичен търг с явно наддаване:
1.1. За избор на наемател за възлагане стопанисването, поддръжката и експлоатацията за срок от 10 /десет/ години на Язовир „Горско Ново село“ представляващ поземлен имот № 17213.102.37 /стар № 000307/, площ 54,237 дка по кадастрална карта на с. Горско Ново село, съседи: 17213.102.36, 17213.102.35, 17213.42.1, 17213.42.38, 17213.102.38, 17213.45.31, 17213.47.19, 17213.47.26, 17213.47.20, актуван с акт за публична общинска собственост № 2/15.11.1993 г., вписан в Служба по вписвания Елена на 29.07.2005 г., № 61, том 6, п. к-га 1247, д. 1100, стр. 12404. Първоначалната тръжна наемна цена е в размер на 1633,08 лв. /хиляда шестстотин тридесет и три лева и осем стотинки/ без ДДС за една година.
1.2. За продажба на Поземлен имот с идентификатор 17213.300.5  с площ 8818 кв.м., начин на трайно ползване: друг вид трайно насаждение, предназначение на територията: земеделска, находящ се в с. Горско Ново село, с граници имоти: 17213.300.4, 17213.300.3, 17213.1.68, с акт за частна общинска собственост № 3741/18.06.2018 г., вписан в Службата по вписвания гр. Елена на 18.06.2018 г. под вх. р. № 716, акт № 45, том 3. Първоначалната тръжна цена за имота е в размер на 8 377,10 лв. /осем хиляди триста седемдесет и седем лева и десет стотинки/ крайна цена.
1.3. За продажба на Поземлен имот с идентификатор 17213.300.6 с площ 6923 кв.м., начин на трайно ползване: друг вид трайно насaждение, предназначение на територията: земеделска, находящ се в с. Горско Ново село, с граници имоти: 17213.300.4, 17213.300.3, 17213.1.68, с акт за частна общинска собственост № 3742/18.06.2018 г., вписан в Службата по вписвания гр. Елена на 18.06.2018 г. под вх. р. № 717, акт № 46, том 3. Първоначалната тръжна цена за имота е в размер на 6 576,85 лв. /шест хиляди петстотин седемдесет и шест лева и осемдесет и пет стотинки/ крайна цена.
	2. Търгът да се проведе на 21.08.2020 г. от 10:00 часа в заседателната зала в административната сграда /сутерена/ на Община Златарица, намираща се в гр. Златарица, ул. Ст. Попстоянов № 22. Пореден търг при непроведен на първата дата да се проведе на 28.08.2020 г. от 15:00 часа на същото място и при същите условия.
	3. Задължителните документи за участие в търга са:
	- Заявление за участие;
	- Удостовeрение за актуално състояние (оригинал или заверено с гриф „Вярно с оригинала“, подпис на представляващия фирмата и свеж печат на фирмата), издадено от Агенция по вписванията, или справка – извлечение от официалния сайт на Търговския регистър;
	- Нотариално заверено пълномощно за участие в търга, когато участника се представлява от пълномощник;
	- Документ за внесен депозит в оригинал;
	- Документ за закупена тръжна документация в оригинал или заверено копие;
	- Изрядно попълнени декларации по приложените образци - № № 1, 2, 3, 4, 5, 6 и 7 към датата на подаване на документацията.
	4. Начина и срока на плащане да бъде уреден в заповедта на кмета за определяне на спечелилия участник и в договора за съответната сделка.
5. Депозита за участие в търга да е в размер на 100 % от първоначалните обявени тръжни цени без ДДС, внася се по банкова сметка с IBAN BG68 CECB 9790 3359 473000 при ЦКБ – Велико Търново, офис Златарица, BIC BGSF в срок до 16:00 часа на работния ден предхождащ деня на търга.
6. Определям стъпката на наддаване за търговете да бъде в размер на 10 % от първоначално обявените тръжни цени без ДДС.
7. Определям стойността на тръжните документи да е в размер на 30,00 лв. без ДДС или 36,00 лв. с ДДС, съгласно приложената калкулация по себестойност. Да се заплащат и предоставят в Информационния център на Община Златарица с адрес: гр. Златарица, ул. Ст. Попстоянов № 22, всеки работен ден в срок до 16:00 часа на работния ден предхождащ деня на търга.
8. Заявленията за участие в търга и необходимите документи посочени в тръжната документация поставени в запечатан непрозрачен плик се депозират в Информационния център на Община Златарица с адрес: гр. Златарица, ул. Ст. Попстоянов № 22 в срок до 16:30 часа на последния работен ден предхождащ търга. Върху плика с необходимите документи се отбелязва името на участника, предмета на търга и входящия номер на заявлението.
9. Право да участват в търговете имат всички български физически или юридически лица и такива, които са пребивавали или са установени в Република България повече от 5 /пет/ години, закупили тръжна документация. 
10. Критерий за класиране на офертите е най-високата предложена цена в лева за обекта, предмет на търга.
11. Кандидатите за участие в търга могат да извършват оглед на обектa по местонахождение от 9:30 – 11:30 часа и от 13:30 – 16:30 часа до датата на провеждане на търга.
12. Утвърждавам тръжната документация за обектите описани в точка 1 от настоящата заповед.
13. Препис от настоящата заповед да бъде поставен на  таблото за обяви  на входа на административната сграда на Общината и в сградата на кметство с. Горско Ново село, общ. Златарица.
14. Информация за търга да се предоставя от инж. Нели Джунджурова – Колева – гл. експерт „Общинска собственост“ и Емилия Иванова – юрисконсулт на Общината на тел. № 0615/35420 или на място в стая № 15 на 3-тия етаж в сградата на Община Златарица. 

[bookmark: _GoBack]	



МИХАИЛ ГАНЕВ   (п)
Кмет на община Златарица


2

image1.jpeg




